Sodba Splošnega sodišča z dne 16. novembra 2017 – Mapei/EUIPO – Steenfabrieken Vandersanden (zerø)
(Zadeva T-722/16)1
(Znamka Evropske unije – Postopek z ugovorom – Prijava figurativne znamke Evropske unije zerø – Prejšnja besedna znamka Evropske unije ZERO – Relativni razlog za zavrnitev – Verjetnost zmede – Člen 8(1)(b) Uredbe (ES) št. 207/2009 (postal člen 8(1))(b) Uredbe (EU) 2017/1001))
Jezik postopka: francoščina
Stranke
Tožeča stranka: Mapei SpA (Milano, Italija) (zastopnika: F. Caricato, nato M. Fazzini, odvetnika)
Tožena stranka: Urad Evropske unije za intelektualno lastnino (zastopnik: A. Folliard-Monguiral, agent)
Druga stranka pred odborom za pritožbe pri EUIPO, intervenientka v postopku pred Splošnim sodiščem: Steenfabrieken Vandersanden NV (Bilzen, Belgija) (zastopnika: J. Muyldermans in P. Maeyaert, odvetnika)
Predmet
Tožba zoper odločbo prvega odbora EUIPO za pritožbe z dne 21. julija 2016 (zadeva R 2371/2015-1) v zvezi s postopkom z ugovorom med družbama Steenfabrieken Vandersanden in Mapei.
Izrek
1.    Tožba se zavrne.
2.    Družbi Mapei SpA se naloži plačilo stroškov.
____________
1 UL C 462, 12.12.2016.